അരവിന്ദന്റെ അതിഥികൾ

2018-ൽ എം. മോഹനൻ സംവിധാനം ചെയ്ത ഒരു കോമഡി-നാടക മലയാളചലച്ചിത്രമാണ് അരവിന്ദന്റെ അതിഥികൾ (transl. Aravindan's Guests) വിനീത് ശ്രീനിവാസൻ, ശ്രീനിവാസൻ, നിഖില വിമൽ എന്നിവരാണ് ചിത്രത്തിലെ താരങ്ങൾ. ശ്രീനിവാസന്റെ 200-മത് ചിത്രം എന്ന ബഹുമതിയും ഈ ചിത്രത്തിനുണ്ട്. സ്വരൂപ് ഫിലിപ്പ് ഛായാഗ്രഹണം നിർവ്വഹിക്കുകയും രഞ്ജൻ എബ്രഹാം ഈ ചിത്രത്തിൻറെ എഡിറ്ററുമായിരുന്നു. ഉർവശി, ശാന്തികൃഷ്ണ, അജു വർഗീസ്സ്  എന്നിവർ മറ്റ് പ്രധാന കഥാപാത്രങ്ങളെ അവതരിപ്പിച്ചിരുന്നു.

2018 ഏപ്രിൽ 27 ന് റിലീസ് ചെയ്ത ചിത്രം നിരൂപക പ്രശംസ നേടി. ഈ ചിത്രം ബോക്സോഫീസിൽ വാണിജ്യ വിജയമായിരുന്നു.   2018 ഓഗസ്റ്റ് 5 ന് ചിത്രം 100 ദിവസത്തെ ഓട്ടം തിയേറ്ററുകളിൽ പൂർത്തിയാക്കി.  49-ാമത് കേരള സംസ്ഥാന ചലച്ചിത്ര അവാർഡിൽ ഈ ചിത്രം മികച്ച നൃത്തസംവിധാനത്തിനുള്ള കേരള സംസ്ഥാന ചലച്ചിത്ര അവാർഡ് നേടി. കേരള കൗമുദി ഫ്ലാഷ് മൂവീസ് അവാർഡ് 2018-ൽ അരവിന്ദന്റെ അതിഥികൾ നാല് അവാർഡുകൾ നേടി. അതിൽ ഏറ്റവും ജനപ്രിയമായ ചിത്രം, നിഖില വിമൽ ഏറ്റവും ജനപ്രിയ നടി, അജു വർഗീസ് ഏറ്റവും ജനപ്രിയ സഹനടൻ, രണ്ടാമത്തെ ഏറ്റവും ജനപ്രിയ സംവിധായകൻ എന്നിവയുൾപ്പെടുന്നു. വനിത ഫിലിം അവാർഡ് 2019-ൽ മികച്ച സ്റ്റാർ പെയർ അവാർഡ് വിനീത് ശ്രീനിവാസനും നിഖില വിമലും നേടി.
അവലംബം

പുറം കണ്ണികൾ




വർഗ്ഗം:2018-ലെ ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:മലയാളചലച്ചിത്രങ്ങൾ